lOMMI SS IONEN FOR DE EUROPÆISKE FÆLLESSKABER 
KOM(94) 324 endelig udg. 
Bruxelles, den 19.07.1994 
MEDDELELSE FRA KOMMISSIONEN TIL RÅDET 
GRÆSK ANMODNING OM TILLADELSE TIL I OVERENSSTEMMELSE MED 
ARTIKEL 27, STK. 1 OG 2, I SJETTE MOMSDIREKTIV 77/388/EØF 
AT INDFØRE EN SÆRLIG FORANSTALTNING, DER FRAVIGER 
BESTEMMELSERNE I DETTE DIREKTIV I FORBINDELSE MED 
TJENESTEYDELSER I TILKNYTNING TIL SØTRANSPORT AF VARER 
GRÆSK ANMODNING OM IILLADELSE TIL I OVERENSSTEMMELSE MED 
ARTIKEL 27, STK. I OG 2, I SJETTE MOMSDIREKTIV 77/388/EØF 
AT INDFØRE EN SÆRLIG FORANSTALTNING, DER FRAVIGER 
BESTEMMELSERNE I DETTE DIREKTIV I FORBINDELSE MED 
TJENESTEYDELSER I TILKNYTNING TIL SØTRANSPORT AF VARER 
1. INDLEDNING 
a) I henhold til sjette momsdirektiv (77/388/EØF)1 skal medlemstaterne anvende 
det fælles merværdiafgiftssystem. I henhold til direktivets artikel 27, stk. 1, kan 
Rådet give en medlemsstat tilladelse til at indføre særlige foranstaltninger, der 
fraviger bestemmelserne i dette direktiv, for at forenkle afgiftsopkrævningen eller 
for at undgå visse former for svig eller unddragelse. 
b) I brev af 19. april 1994, som Kommissionens generalsekretariat modtog den 
2. maj 1994, anmeldte Grækenlands Faste Repræsentation en foranstaltning, som 
afgiftsfritager visse tjenesteydelser i forbindelse med søtransport af varer. 
c) I overensstemmelse med sjette momsdirektivs artikel 27, stk. 3, informerede 
Kommissionens generalsekretær i skrivelse af 1. juni 1994 de øvrige 
medlemsstater om den foranstaltning, som Grækenland ønskede at indføre. 
Ifølge artiklens stk. 4 kan Kommissionen eller en af medlemsstaterne anmode 
om, at sagen forelægges Rådet. 
2. BESKRIVELSE AF DEN PLANLAGTE FORANSTALTNING 
Grækenland har anmodet om, at EF-interne transportydelser, der præsteres af 
færgeoperatører, som er momsregistreret i Grækenland, momsfritages, når 
modtageren af disse tjenesteydelser er en afgiftspligtig person, der ligeledes er 
momsregistreret i Grækenland og præsterer tjenesteydelser i forbindelse med 
landevejstransport af varer, som giver ret til fuldt momsfradrag. 
I henhold til de græske myndigheder skal ovennævnte foranstaltninger forbedre cash-
flow-situationen for de pågældende vognmænd, som i praksis far momsen tilbage, 
efter at færgebilletten er betalt. Uden denne foranstaltning vil vognmændene tendere 
til at anvende landruter til andre medlemsstater og ikke færgeruter. 
En foranstaltning af den karakter, som Grækenland anmoder om, udgør en fravigelse 
af bestemmelserne i sjette momsdirektivs artikel 2, stk. 1. 
3. KOMMISSIONENS OPFATTELSE 
Grækenland har anmodet om at la den planlagte foranstaltning godkendt på grundlag 
af sjette momsdirektivs artikel 27. Anmodningen om denne godkendelse begrundes 
imidlertid med, at man ønsker at forbedre cash-flow-situationen for afgiftspligtige 
personer, der leverer tjenesteydelser i form af EF-intern landevejstransport af varer, 
og som anvender færgeydelser i forbindelse med disse præstationer. Den planlagte 
foranstaltning skal således ikke primært indføres for at forenkle afgiftsopkrævningen 
eller for at undgå visse former for svig eller unddragelse, som det fastsættes i 
artikel 27. 
1 EFY nr. L 145 ar 13.6.1977, s. 1. Direktivet er senest ændret ved direktiv 94/5/EF (EFT nr. L 60 af 
.1.3.1994, s. 16). 
^ 
Selv om fritagelsen kan siges at forenkle ordningerne med hensyn til momsfradrag i 
forbindelse med færgeydelser, der anvendes af vognmænd, må det forventes, at 
færgcoperatørerne som ekstra forpligtelse vil skulle dokumentere, at deres kunder er 
berettiget til at komme ind under fritagelsen. Som betingelse for at opnå fritagelse 
skal afgiften være fuld fradragsberettiget. Det er vanskeligt at se, hvordan denne 
betingelse skal kunne dokumenteres i praksis, uden at afgiftsopkrævningen gøres 
mere kompleks. 
I henhold til sjette momsdirektiv skal tjenesteydelser i forbindelse med EF-intern 
varetransport afgiftsbelægges efter den almindelige momssats. Med den foreslåede 
foranstaltning afviges der fra dette princip, idet visse tjenesteydelser i forbindelse med 
varetransport skal fritages, hvis de leveres af visse typer transportører, i det konkrete 
tilfælde færgeoperatører, der er momsregistreret i Grækenland. I og med at en sådan 
fritagelse ikke gælder for alle former for varetransport, vil den resultere i en 
afgiftsmæssig forvridning til fordel for søtransport og til ulempe for lufttransport og 
landevejstransport. Det anses ikke for hensigtsmæssigt at skabe en sådan forvridning 
mellem de forskelllige transportformer. 
Desuden vil en vognmand, der er momsregistreret i en anden medlemsstat og 
modtager færgeydelser af en operatør, der er momsregistreret i samme medlemsstat, 
skulle betale afgift efter den normale momssats, hvorimod dennes græske konkurrent 
ved at sejle med et græsk færgeselskab vil drage nytte af en mere fordelagtig 
momsbehandling, idet færgeydelsen i sidstnævnte tilfælde vil være momsfritaget. 
Sådanne forvridninger vil snarere splitte end styrke det indre marked. 
4. KONKLUSION 
Da denne foranstaltning rejser fundamentale indvendinger, anmoder Kommissionen 
om, at sagen forelægges Rådet i overensstemmelse med sjette direktivs artikel 27, 
stk. 4. 
1 
DA ISSN 0254-1459 
KOM(94) 324 endelig udg. 
DOKUMENTER 
08 
Katalognummer : CB-CO-94-336-DA-C 
ISBN 92-77-71784-X 
Kontoret for De Europæiske Fællesskabers Officielle Publikationer 
L-2985 Luxembourg